AGENTIA JUDETEANA PENTRU OCUPAREA FORTEI DE MUNCA TELEORMAN

RAPORT DE ACTIVITATE

**ANUL 2021**

1. **OBIECTIVELE AGENŢIEI JUDEȚENE PENTRU OCUPAREA FORŢEI DE MUNCĂ TELEORMAN**

Agenţia Judeţeană pentru Ocuparea Forţei de Muncă Teleorman implementează la nivel județean măsurile prevăzute legea nr. 76/2002 privind sistemul asigurărilor pentru şomaj şi stimularea ocupării forţei de muncă au drept scop realizarea următoarelor obiective pe piaţa muncii: a) prevenirea şomajului şi combaterea efectelor sociale ale acestuia; b) încadrarea sau reîncadrarea în muncă a persoanelor în căutarea unui loc de muncă; c) sprijinirea ocupării persoanelor aparţinând unor categorii defavorizate ale populaţiei; d) asigurarea egalităţii şanselor pe piaţa muncii; e) stimularea şomerilor în vederea ocupării unui loc de muncă; f) stimularea angajatorilor pentru încadrarea persoanelor în căutarea unui loc de muncă; g) îmbunătăţirea structurii ocupării pe ramuri economice şi zone geografice; h) creşterea mobilităţii forţei de muncă în condiţiile schimbărilor structurale care se produc în economia naţională; i) protecția persoanelor supuse riscului pierderii locului de muncă și a salariaților angajatorilor în stare de insolvență.

Pe lângă atribuţiile de asigurare a măsurilor de protecţie a persoanelor aflate în cautare de loc de muncă şi a celor de stimulare a ocupării forţei de muncă, conform legislaţiei în vigoare, punerea în practică a măsurilor instituite de Guvern pentru susţinerea mediului de afaceri şi a persoanelor afectate de situaţia epidemiologică generată SarsCov2, a reprezentat o creştere a volumului de activitate.

Obiectivul prioritar al Agenţiei Judeţene pentru Ocuparea Forţei de Muncă Teleorman a fost şi rămâne creşterea gradului de ocupare a populaţiei active, şi implicit, diminuarea corespunzatoare a şomajului, de echilibrare a raportului dintre cererea şi oferta de pe piaţa forţei de muncă.

Obiective generale:

1. Creşterea gradului de ocupare şi a competenţelor profesionale ale persoanelor în căutarea unui loc de muncă pe piaţa internă a muncii, prin implementarea măsurilor privind Strategia Naţională pentru Ocuparea Forţei de Muncă;
2. Furnizarea serviciilor EURES prevăzute de legislaţia comunitară cu privire la compensarea ofertelor şi a cererilor de locuri de muncă în cadrul Uniunii Europene;
3. Întărirea capacităţii administrative a Serviciului Public de Ocupare în vederea furnizării de servicii şi măsuri active de ocupare personalizate, moderne şi de calitate;
4. Creşterea gradului de vizibilitate al AJOFM privind serviciile şi măsurile acordate, precum şi rezultatele obţinute ca urmare a implementării acestora;
5. Întărirea colaborării interinstituţionale la nivel naţional şi internaţional.

Obiective specifice:

1. Creşterea gradului de ocupare a persoanelor aflate în căutarea unui loc de muncă în concordanță cu locurile de muncă vacante comunicate de angajatori;
2. Sporirea șanselor de ocupare pe piaţa muncii a persoanelor din grupurile vulnerabile cum sunt tinerii, şomerii de lungă durată, persoanele de etnie roma, persoane cu dizabilităţi, persoane eliberate din detenţie, tinerii cu risc de marginalizare socială;
3. Implementarea măsurilor de prevenire a șomajului și de stimulare a ocupării forței de muncă pentru șomeri, precum și de combatere a marginalizării sociale;
4. Prevenirea şomajului de lungă durată prin oferirea unei alternative ocupaţionale într-o perioadă de maxim 4 luni de la data înregistrării pentru tineri și respectiv 6 luni în cazul adulţilor;
5. Oferirea de oportunităţi de ocupare şi de dezvoltare profesională tinerilor şomeri până în 25 de ani, în primele 4 luni de la înregistrare, prin integrarea în programe de formare profesională, includere în programe de ucenicie la locul de muncă sau de efectuare a stagiului pentru absolvenţii de învăţământ superior şi plasarea pe locuri de muncă vacante;
6. Promovarea participării pe piața muncii a tinerilor cu risc de marginalizare socială, prin includerea în măsuri active şi asigurarea altor forme de suport specifice;
7. Stimularea participării la formare profesională a persoanelor aflate în căutarea unui loc de muncă;
8. Acordarea de facilități angajatorilor pentru a încadra persoane din rândul şomerilor;
9. Anticiparea pe termen scurt și mediu a tendințelor de schimbare și a evoluțiilor pieței muncii în baza analizelor periodice, prin corelarea informațiilor de pe piața muncii cu cele deținute în evidențele proprii;
10. Consolidarea capacității administrative a AJOFM prin creșterea gradului de pregătire a personalului propriu și identificarea nevoii de externalizare a unor servicii, precum și stabilirea unor aranjamente de cooperare formală sau informală cu actori relevanți de pe piața muncii;
11. Absorbţia fondurilor europene structurale și de investiții în conformitate cu Programul Operațional Capital Uman 2014-2020, în vederea finanțării din surse alternative Bugetului asigurărilor pentru șomaj, inclusiv prin accesarea fondurilor Inițiativei pentru Ocuparea Tinerilor în vederea implementării Garanției pentru Tineret în România.
12. **SITUAŢIA ŞOMAJULUI ÎNREGISTRAT**

Principalii indicatori care au caracterizat forţa de muncă civilă, după participarea la activitatea economică, conform datelor furnizate de Institutul Naţional de Statistică (Balanţa Forţei de Muncă la 1 ianuarie 2021), se prezentau, la începutul anului, astfel:

* populaţia totală după domiciliu - 359.865 persoane;
* populaţia activă civilă - 139.500 persoane;
* nr.şomeri în evidenţă la 31.12.2021 - 8640 persoane;
* rata şomajului la 31.12.2021 -6,19%.



Pe medii de rezidenţă, numărul şomerilor la sfârşitul anului se prezintă astfel: 1.774 provin din mediul urban şi 6.866 şomeri provin din mediul rural.

Pe grupe de vârstă, cei mai mulţi şomeri între 40-49 de ani (2.174), urmaţi de cei din grupa de vârstă 50-55 de ani (1.955), la polul opus aflându-se persoanele între 25-29 de ani (436).

La sfârşitul anului 2021 se constată o scădere cu 0,41 pp a ratei şomajului, faţă de sfârşitul anului 2020, fapt constatat pe unii indicatori.

Şomajul

In luna decembrie 2021, rata şomajului înregistrat la nivelul județului Teleorman a fost de 6,19%, cu un număr total de şomeri la finele lunii de 8.640 de persoane.

Numărul şomerilor neindemnizaţi a scăzut în ultimii ani, dar rămâne un număr important, fiind de aprox. 5 ori mai mare decât al celor indemizaţi. Ponderea şomerilor neindemnizaţi în numărul total al şomerilor este de 83,94%.



Şomerii şi nivelul de instruire

Nivelul studiilor medii nu reprezintă o garanţie pentru obţinerea unui loc de muncă, fiind necesară obţinerea unei calificări, specializări. De menţionat că în rândul şomerilor înregistraţi, ponderea celor cu studii de nivel scăzut este majoritară. Şomerii neindemnizaţi sunt printre cei mai greu plasabili. În marea majoritate, ei sunt beneficiari ai prevederilor legii venitului minim garantat, iar ocupabilitatea acestora este influenţată de faptul că se află într-una sau mai multe dintre următoarele situaţii: - nu au un nivel de studii care să le permită să fie cuprinşi într-un program de formare profesională; - nu deţin vreo calificare; - aparțin unei culturi comunitare cu anumite cutume ce nu încurajează educația sau munca; - majoritatea sunt în şomaj pentru perioade ce au depăşit 12 luni de inactivitate, ceea ce implică un nivel scăzut de stimă și încredere în sine; - tinerii care aparțin unei astfel de categorii de șomeri fac parte de regulă din familii marginalizate social, iar acest lucru conduce la un dezinteres vădit față de educație și muncă.

Analizând structura șomajului înregistrat după mediul de rezidență și după nivelul de instruire se constată că 79,47% din șomeri provin din mediul rural și au o slabă pregatire profesională, 71,88% din numărul total având studii gimnaziale, primare sau nu au școală absolvită.



Locuri de muncă

În ceea ce priveşte situaţia locurilor de muncă vacante declarate de angajatori pe parcursul anului 2021 se constată o scădere cu 3,49% (285 locuri de muncă) în comparaţie cu oferta din anul anterior. În anul 2021, locurile de muncă vacante declarate de angajatori au fost în număr de 7.891, iar în 2020 de 8.176 locuri de muncă vacante.

Cele mai multe locuri de muncă vacante înregistrate la agenţie sunt destinate persoanelor fără calificare sau cu o calificare cel mult medie, fiind de foarte multe ori şi locuri de muncă vacante declarate în mod repetat de angajatori.

Cele mai solicitate locuri de muncă declarate de angajatori: muncitori necalificaţi, lucrător comercial, manipulant mărfuri, confecţioner-asamblor articole din textile, şofer de autoturisme şi camioane, agent de securitate, ucenic.

1. **PROGRAMUL JUDEŢEAN PENTRU OCUPAREA FORŢEI DE MUNCĂ ŞI PLANUL JUDEŢEAN DE FORMARE PROFESIONALĂ**
2. **Rezultatele implementării Programului de ocupare a forţei de muncă al AJOFM Teleorman**

Activitatea de ocupare a persoanelor în căutarea unui loc de muncă se desfăşoară pe baza Programului naţional pentru ocuparea forţei de muncă elaborat anual de către Agenţia Naţională pentru Ocuparea Forţei de Muncă și aprobat de Ministerul Muncii și Justiției Sociale.

Obiectivul general al Programului judeţean pentru ocuparea forţei de muncă în anul 2021 a fost încadrarea în muncă a cel puţin **7200 persoane.**

Urmare a implementării programului de ocupare, în anul 2021, au fost încadrate în muncă 6.549(90,96%), din care: 5.160 şomeri ca urmare a acordării serviciilor de mediere a muncii; 109 şomeri ca urmare a cursurilor de formare profesională organizate de agenţie; 546 şomeri prin măsuri de stimulare-facilităţi acordate şomerilor: 326 şomeri indemnizaţi prin acordarea de alocaţii dacă se încadrează în muncă înainte de expirarea perioadei de indemnizare; 97 şomeri neindemnizaţi beneficiari de primă de activare; 123 şomeri indemnizaţi care s-au angajat prin stimularea mobilităţii forţei de muncă; 1.060 şomeri prin măsuri de stimulare a angajatorilor: 849 şomeri prin stimularea angajatorilor pentru încadrarea în muncă a persoanelor în vîrstă de peste 45 ani sau a şomerilor unici susţinători ai familiilor monoparentale; 168 şomeri prin acordarea de subvenţii angajatorilor care încadrează în muncă tineri NEET; 9 şomeri prin acordarea de subvenţii angajatorilor care încadrează în muncă şomeri neindemnizaţi (SLD); 17 şomeri prin stimularea angajatorilor pentru încadrarea în muncă a şomerilor care mai au 5 ani până la pensie; 15 şomeri prin stimularea angajatorilor pentru încadrarea în muncă a absolvenţilor promoţia curentă; 2 şomeri prin acordarea de subvenţii angajatorilor care încadrează în muncă persoane cu handicap.

Comparativ cu anul 2020, anul 2021 a cunoscut o scădere a numărului de persoane încadrate cu 274, de la 6.823 la 6.549. Rezultatele au fost influenţate de situaţia epidemiologică determinată de răspândirea coronavirusului SARS-COV-2.



* 1. **Măsuri de stimulare a ocupării şomerilor**

AJOFM Teleorman asigură, fără plată, servicii de ocupare şi formare profesională, persoanelor aflate în căutarea unui loc de muncă sau agenţilor economici, servicii cum sunt: informarea şi consilierea profesională, medierea muncii, formarea profesională; servicii EURES.

1. Informare şi consiliere profesională

Serviciile de informare şi consiliere au un rol esenţial în activitatea desfăşurată de serviciile publice de ocupare, de calitatea acestora depinzând în mare măsură rezultatele aplicării celorlalte tipuri de servicii de stimulare a ocupării, în special formarea profesională dar şi activitatea de profilare.



Ponderea femeilor în totalul persoanelor cuprinse la serviciile de informare şi consiliere profesională, a fost de aproximativ 53,44%, în anul 2020, repectiv 46,99% în anul 2021, fapt care arată preocuparea instituţiei pentru respectarea principiului egalităţii de şanse.

Profilarea este activitatea prin care se realizează identificarea profilului persoanelor în căutarea unui loc de muncă înregistrate în evidenţa agenţiei şi încadrarea în nivelurile de ocupabilitate: uşor ocupabil, mediu ocupabil, greu ocupabil şi foarte greu ocupabil, precum şi pentru identificarea măsurilor de activare, respectiv a măsurilor pentru stimularea ocupării forţei de muncă care se pot acorda, în condiţiile legii, în principal pentru ca aceste persoane să devină persoane ocupate pe piaţa muncii.



1. Medierea muncii

Medierea muncii este activitatea prin care se realizează punerea în legătură a angajatorilor cu persoanele în căutarea unui loc de muncă, în vederea stabilirii de raporturi de muncă sau de serviciu.

Serviciile de mediere pentru persoanele în căutarea unui loc de muncă constau în: informaţii privind locurile de muncă vacante şi condiţiile de ocupare a acestora prin publicarea, afişarea, organizarea de burse ale locurilor de muncă; mediere electronică având ca scop punerea automată în corespondenţă a cererilor şi ofertelor de locuri de muncă prin intermediul tehnicii de calcul; preselecţia candidaţilor corespunzător cerinţelor locurilor de muncă oferite şi în concordanţă cu pregătirea, aptitudinile, experienţa şi cu interesele acestora.



Ponderea femeilor în totalul persoanelor cuprinse la serviciile de mediere, a fost de aproximativ 48,17% în anul 2020, repectiv 47,27% în anul 2021, fapt care arată preocuparea instituţiei pentru respectarea principiului egalităţii de şanse.

1. Servicii EURES

EURES, reţeaua de cooperare între serviciile publice de ocupare europene şi alţi parteneri implicaţi pe piaţa muncii (sindicate şi organizaţii patronale), coordonată de Comisia Europeană, are ca principal obiectiv facilitarea liberei circulaţii a lucrătorilor în cadrul Spaţiului Economic European şi Elveţia.

Pentru a obţine un loc de muncă în străinătate prin reţeaua EURE persoanele interesate trebuie să fie înscrise în baza de date naţională. Înscrierile se pot face în cadrul agenţiilor judeţene unde persoanele au domiciliul. De la acestea primesc informaţii, îndrumare, broşuri şi pliante privind condiţiile de muncă şi de viaţă din spaţiul comunitar.

Principalele activităţi sunt: informare, consiliere şi mediere pentru ocuparea unui loc de muncă în spaţiul economic european; monitorizarea locurilor de muncă vacante destinate cetăţenilor români primite prin reţeaua EURES; corespondenţa cu angajatorii din spaţiul UE pentru încărcarea pe portalul naţional a ofertelor comunicate prin intermediul consilierilor EURES; acordarea de asistenţă persoanelor, cetăţeni români, care doresc să muncească în SEE (suport în întocmirea CV-ului, informaţii privind selecţii/interviuri, etc); organizarea standului EURES în cadrul burselor de locuri de muncă organizate de agenţie şi oferirea de informaţii persoanelor participante interesate; promovarea reţelei EURES, elaborarea de materiale, organizarea evenimentelor de informare; promovarea programului Your First EURES Job şi asitenţă acodată tinerilor interesaţi pentru suport financiar în vederea interviului sau relocării într-un stat membru UE; promovarea programului Reactivate şi asistenţă acordată persoanelor interesate pentru suport financiar în vederea angajării într-un stat membru UE; organizarea de evenimente de informare şi promovare a reţelei şi a programelor aferente în rândul liceenilor, studenţilor, persoanelor aflate în căutarea unui loc de muncă, etc.



* 1. **Măsuri de sprijin - facilităţi acordate şomerilor**

1. Încadrarea în muncă a şomerilor înainte de expirarea perioadei de indemnizare

*Completarea veniturilor salariale [Art.72 alin.(1) din Legea nr.76/2002]*

În scopul prevenirii şomajului de lungă durată şi stimulării şomerilor de a se încadra în muncă, pentru o perioadă mai mare de 12 luni cu normă întreagă, înainte de expirarea perioadei pentru care erau îndreptățiți să primească indemnizație de șomaj. Această categorie de persoane primesc 30% din valoarea indemnizației de șomaj, pentru respectiva perioadă.



În anul 2021, faţă de anul 2020, se constată o scădere cu aproximativ 43,40% (-250 şomeri) a numărului de şomeri încadraţi înainte de expirarea perioadei de indemnizare prin alocarea de alocaţii.

Structura pe grupe de vârstă a persoanelor încadrate în muncă înainte de expirarea perioadei de indemnizare beneficiare de alocaţii, se prezintă astfel: 35 persoane au vârsta cuprinsă între 25-35 ani, 91 persoane au vârsta cuprinsă între 35-45 ani, 200 persoane au vârsta de peste 45 ani.

1. Încadrarea în muncă a șomerilor neindemnizați prin acordarea de prime de activare

*Prima de activare [Art.732 (1) din Legea nr.76/2002]*

Şomerii înregistraţi la agenţiile pentru ocuparea forţei de muncă, de cel puţin 30 de zile, care nu beneficiază de indemnizaţie de şomaj, în situaţia în care se angajează cu normă întreagă, pentru o perioadă mai mare de 3 luni, ulterior datei înregistrării la agenţiile pentru ocuparea forţei de muncă, beneficiază de o primă de activare în valoare de 1.000 lei.

Această măsură sprijină creșterea ocupării în rândul beneficiarilor de protecție socială de tip necontributiv (venit minim garantat) cu influențe asupra reducerii cheltuielilor cu asistența socială. De această masură activă au beneficiat în anul 2021 un număr de 97 persoane.



În anul 2021, faţă de anul 2020, se constată o descreştere cu aproximativ 53,14% (-110 şomeri) a numărului de şomeri neindemnizaţi încadraţi prin acordarea de prime de activare.

Structura pe grupe de vârstă a persoanelor neindemnizate încadrate în muncă prin acordarea de prime de activare se prezintă astfel: 25 persoane au vârsta mai mică de 25 ani, 11 persoane au vârsta cuprinsă între 25-35 ani, 15 persoane au vârsta cuprinsă între 35-45 ani, 46 persoane au vârsta de peste 45 ani.

1. Încadrarea în muncă prin stimularea mobilităţii forţei de muncă

În vederea acoperirii deficiţelor de forţă de muncă din anumite zone, regiuni şi sectoare de activitate, mobilitatea geografică este stimulată prin acordarea de prime de încadrare, de instalare sau de relocare după caz.

*Prima de încadrare [Art.74 alin.(1) din Legea nr.76/2002]*

Destinată persoanelor care au domiciliul sau reşedinţa în zonele prevăzute în Planul naţional de mobilitate stabilit prin ordin al Ministerului Muncii; se acordă 0,5 lei/km, dar nu mai mult de 55 lei/zi proporţional cu numărul de zile lucrate.

Persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o localitate situată la o distanţă mai mare de 15 km de localitatea în care îşi au domiciliul sau reşedinţa, pot beneficia de o primă de încadrare, neimpozabilă pe o perioadă de 12 luni.

*Prima de instalare [Art.75 alin.(1) din Legea nr.76/2002]*

Se acordă doar persoanelor care au domiciliul sau reşedinţa ori îşi stabilesc noul domiciliu sau noua reşedinţă în zonele prevăzute în Planul naţional de mobilitate stabilit prin ordin al Ministerului Muncii.

Persoanele înregistrate ca şomeri la agenţiile pentru ocuparea forţei de muncă care se încadrează în muncă, potrivit legii, într-o altă localitate situată la o distanţă mai mare de 50 km faţă de localitatea în care îşi au domiciliul sau reşedinţa şi, ca urmare a acestui fapt, îşi schimbă domiciliul ori îşi stabilesc reşedinţa în localitatea respectivă sau în localităţile învecinate acesteia pot beneficia de o primă de instalare, neimpozabilă, destinată: stimulării încadrării în muncă, asigurării cheltuielilor pentru locuire în noul domiciliu sau noua reşedinţă, şi/sau pentru reîntregirea familiei, după caz.

Prima de instalare se acordă în cuantum diferenţiat, astfel:

* 12.500 lei pentru persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o altă localitate şi, ca urmare a acestui fapt, îşi schimbă domiciliul sau îşi stabilesc reşedinţa;
* 15.500 lei pentru persoanele înregistrate ca şomeri la agenţiile pentru ocuparea forţei de muncă şi care se încadrează în muncă, potrivit legii, într-o altă localitate şi, ca urmare a acestui fapt, îşi schimbă domiciliul sau îşi stabilesc reşedinţa, în situaţia în care sunt însoţite de membrii familiei iar în cazul familiei monoparentale, în situaţia în care sunt însoţite de copilul sau copiii aflaţi în întreţinere.

În cazul în care ambii soţi îndeplinesc condiţiile de acordare a primei de instalare unul va primi suma de 12.500 lei, iar celălalt va primi o primă de instalare în cuantum de 3.500 lei.

*Prima de relocare [Art.762 alin.(1) din Legea nr.76/2002]*

Prima de relocare reprezintă 75% din suma stabilită în contractul de închiriere plus 75% din cheltuielile pentru utilități în noul domiciliu sau noua reşedinţă, dar nu mai mult de 900 lei/lună.

Beneficiază de prima de relocare persoanele, care ulterior datei înregistrării la agenţiile pentru ocuparea forţei de muncă, se încadrează în muncă, cu normă întreagă, pe o perioadă de cel puţin 12 luni, într-o altă localitate situată la o distanţă mai mare de 50 km faţă de localitatea în care îşi au domiciliul sau reşedinţa şi, ca urmare a acestui fapt, îşi schimbă domiciliul ori îşi stabilesc reşedinţa în localitatea respectivă sau în localităţile învecinate acesteia. Se acordă pentru o perioadă de maxim 36 de luni persoanelor ale căror venituri nete lunare realizate de către acestea în situaţia în care sunt persoane singure sau împreună cu familiile acestora nu depăşesc suma de 5.000lei/lună.



În anul 2021, faţă de anul 2020, se constată o descreştere cu aproximativ 16,33% (-24 şomeri) a numărului de şomeri încadraţi prin stimularea mobilităţii forţei de muncă.

Structura pe grupe de vârstă a persoanelor neindemnizate încadrate în muncă prin acordarea de prime de mobilitate, se prezintă astfel: 22 persoane au vârsta mai mică de 25 ani, 9 persoane au vârsta cuprinsă între 25-35 ani, 22 persoane au vârsta cuprinsă între 35-45 ani, 70 persoane au vârsta de peste 45 ani.

1. Încadrărea tinerilor absolvenţi ai instituţiilor de învăţământ în cadrul unui proces coerent de tranziţie de la sistemul educaţional la piaţa muncii;

*Prima de inserţie [Art.731 din Legea nr.76/2002]*

Absolvenții instituțiilor de învățământ care, în termen de 60 de zile de la data absolvirii, se înregistrează la agenţia pentru ocuparea forţei de muncă și se angajează cu normă întreagă pentru o perioadă mai mare de 12 luni, beneficiază, din bugetul asigurărilor pentru şomaj, de o primă de inserţie egală cu de 3 ori valoarea indicatorului social de referinţă în vigoare la data încadrării.

Nu beneficiază de prima de inserție absolvenţii instituţiilor de învăţământ faţă de care angajatorii au obligaţia, potrivit legii, de a-i încadra în muncă.

În privinţa tinerilor, AJOFM a aplicat o serie de iniţiative destinate promovării ocupării în rândul acestora, precum şi o atenţie specială activării tinerilor neînregistraţi, prin funcţionarea unui sistem integrat de evidenţă şi monitorizare pentru tinerii NEET.

În vederea informării viitorilor absolvenţi cu privire la oportunităţile şi riscurile pe piaţa muncii (prevenirea muncii la negru şi a emigraţiei ilegale etc) şi facilitării înscrierii în evidenţele AJOFM după absolvire, în cazul în care nu şi-au găsit un loc de muncă, AJOFM a organizat campanii de informare în unităţile de educaţie de nivel preuniversitar, pentru elevii aflaţi în anii terminali de studii.



În anul 2021 nu au fost acordate prime de inserție.

* 1. **Măsuri de sprijin a angajatorilor pentru încadrarea în muncă a şomerilor - subvenţii acordate angajatorilor pentru încadrarea în muncă a persoanelor vulnerabile**

1. Încadrarea în muncă a absolvenţilor de învăţământ promoţia curentă [art.80 din Legea nr.76/2002]

Angajatorii care încadrează în muncă, pe durată nedeterminată, absolvenţi ai unor instituţii de învăţământ primesc lunar, pe o perioadă de 12 luni, pentru fiecare absolvent încadrat, o sumă în cuantum de 2250 lei.

Angajatorii care încadrează în muncă pe durată nedeterminată absolvenţi din rândul persoanelor cu handicap primesc lunar, pentru fiecare absolvent, suma de 2250 lei pe o perioadă de 18 luni.

Un aport important în ocuparea tinerilor înregistraţi în evidenţele agenţiei sunt mijloacele de informare în masă cu privire la măsurile active destinate tinerilor, informarea şi consilierea privind cariera elevilor din anii terminali de studii.



În anul 2021, faţă de anul 2020, se constată o creştere cu aproximativ 66,67% (+6 şomeri) a numărului de absolvenţi promoţia curentă încadraţi prin stimularea angajatorilor.

Structura pe grupe de vârstă a absolvenţilor încadraţi în muncă prin subvenţionara angajatorilor, se prezintă astfel: 13 persoane au vârsta mai mică de 25 ani, 2 persoane au vârsta cuprinsă între 25-35 ani.

1. Încadrarea în muncă a persoanelor cu vârsta de peste 45 de ani sau şomeri care sunt părinţi unici susţinători ai familiilor monoparentale, șomeri de lungă durată, tineri NEET, persoane care mai au 5 ani până la pensie, persoane cu handicap [art.85 din Legea nr.76/2002]

Angajatorii care încadrează în muncă, pe perioadă nedeterminată, şomeri în vârstă de peste 45 de ani, şomeri care sunt părinţi unici susţinători ai familiilor monoparentale, şomeri de lungă durată sau tineri NEET primesc lunar, pe o perioadă de 12 luni, pentru fiecare persoană angajată din aceste categorii, o sumă în cuantum de 2250 lei, cu obligaţia menţinerii raporturilor de muncă sau de serviciu cel puţin 18 luni. De facilităţile prevăzute beneficiază şi angajatorii care, în raport cu numărul de angajaţi, şi-au îndeplinit obligaţia, potrivit legii, de a încadra în muncă persoane cu handicap, precum şi angajatorii care nu au această obligaţie legală, dacă încadrează în muncă pe durată nedeterminată persoane cu handicap şi le menţin raporturile de muncă sau de serviciu cel puţin 18 luni.



În anul 2021, faţă de anul 2020, se constată o creştere cu aproximativ 30,14% (+242 şomeri) a numărului de şomeri (peste 45 ani, unici susţinători ai familiilor monoparentale, şomeri de lungă durată, tineri NEET, persoane care mai au 5 ani pană la pensie, persoane cu handicap) încadraţi prin stimularea angajatorilor.

Structura pe grupe de vârstă a şomerilor (peste 45 ani, unici susţinători ai familiilor monoparentale, şomeri de lungă durată, tineri NEET, persoane care mai au 5 ani pană la pensie, persoane cu handicap) încadraţi în muncă prin subvenţionara angajatorilor, se prezintă astfel: 169 persoane au vârsta mai mică de 25 ani, 5 persoane au vârsta cuprinsă între 25-35 ani, 8 persoane au vârsta cuprinsă între 35-45 ani, 863 persoane au vârsta de peste 45 ani.

* 1. **Măsuri de prevenire a şomajului;**

În scopul prevenirii şi reducerii efectelor sociale nefavorabile ale restructurării activităţii angajatorilor, AJOFM a acordat persoanelor care urmau să fie disponibilizate servicii de preconcediere.

Serviciile de preconcediere sunt acele servicii oferite prin care cei disponibilizaţi sunt ajutaţi să se integreze pe piaţa muncii.



1. **Rezultatele implementării Planului de formare profesională al AJOFM Teleorman**

Activitatea de formare profesională a persoanelor în căutarea unui loc de muncă se desfăşoară pe baza Planului naţional de formare profesională elaborat anual de către Agenţia Naţională pentru Ocuparea Forţei de Muncă și aprobat de Ministerul Muncii și Solidarității Sociale.

Prin Planul judeţean de formare profesională pe anul 2021, AJOFM Teleorman a avut prevăzut organizarea a 40 programe de formare profesională pentru formarea a 560 şomeri din evienţa agenţiei pentru creşterea şi diversificarea competenţelor profesionale în scopul asigurării mobilităţii şi reintegrării pe piaţa muncii. Formele prin care se realizează formarea profesională a persoanelor în căutarea unui loc de muncă asigură, conform legii, iniţierea, calificarea, recalificarea, perfecţionarea şi specializarea persoanelor în căutarea unui loc de muncă.

Agenţia stimulează participarea șomerilor la cursurile de formare profesională prin acordarea unor facilități, astfel: a) să beneficieze de pregătire teoretică şi practică pe toată durata cursului şi să susţină, gratuit, de cel mult două ori examenul de absolvire la finalizarea acestuia; b) să beneficieze de rechizite şi materiale de instruire şi să primească în folosinţă manuale; c) să beneficieze, dacă este cazul, de echipament de protecţie pe timpul instruirii practice; d) să beneficieze, pentru traseul de la domiciliu la unitatea de pregătire, de abonament gratuit pe mijloacele de transport în comun sau, după caz, de decontarea cheltuielilor de transport, pentru cel mult 4 deplasări în cursul unei luni, dacă nu se pot deplasa zilnic la unitatea de pregătire, în condiţiile prevăzute de reglementările în vigoare pentru salariaţii instituţiilor publice şi regiilor autonome cu specific deosebit, pe perioada delegării şi detaşării în altă localitate, precum şi în cazul deplasării, în cadrul localităţii, în interesul serviciului, precum şi de abonament gratuit pe mijloacele de transport în comun pe traseul de la unitatea de cazare la unitatea de pregătire.



Pe parcursul anului 2021, 442 persoane în căutarea unui loc de muncă au fost cuprinse la unul din cele 33 cursuri organizate de AJOFM Teleorman în 6 calificări.

În anul 2021, ponderea femeilor în totalul participanţilor la programe de formare profesională a fost de aproximativ 43,21%, fapt care arată preocuparea instituţiei pentru respectarea principiului egalităţii de şanse.

Structura pe grupe de vârstă a cursanților se prezintă astfel: 52 persoane au vârsta mai mică de 25 ani, 40 persoane au vârsta cuprinsă între 25-29 ani, 51 persoane au vârsta cuprinsă între 30-35 ani, 105 au vârsta cuprinsă între 35-45 și 194 persoane au vârsta de peste 45 ani.

Structura cursurilor/programelor de formare profesională organizate în anul 2021



O măsură de stimulare a participării la serviciile de formare profesională o reprezintă implementarea de măsuri de tipul uceniciei la locul de muncă cu scopul de a crește nivelurile de competenţe şi şansele de ocupare a unui loc de muncă, precum şi perspectivele unei cariere şi obţinerea unor venituri decente. Programul de formare profesională prin ucenicie la locul de muncă constituie parte integrantă a contractului de ucenicie. Ucenicia la locul de muncă se adresează: a) persoanelor interesate, cu vârsta de peste 16 ani, care doresc să se concentreze pe învăţare pornind de la situaţiile profesionale reale, concrete, cerute de practicarea unei ocupaţii direct la locul de muncă; b) angajatorilor care doresc să organizeze activităţi de ucenicie la locul de muncă potrivit domeniilor de activitate, pentru locurile de muncă declarate vacante. Ucenicia la locul de muncă are un dublu avantaj în cazul persoanelor care încheie acest tip de contract de muncă – le oferă un loc de muncă şi învaţă o meserie în timpul derulării contractului. Calificarea prin ucenicie la locul de muncă, comparativ cu programele de formare profesională, oferă ucenicului experienţă în domeniul de activitate în care se califică.

Prin încheierea contractelor de ucenicie ucenicii se obligă să se pregătească profesional şi să muncească în folosul angajatorului iar angajatorii se obligă să-i asigure ucenicului plata salariului şi toate condiţiile necesare formării.

Angajatorii care încheie cu agenţia convenţii de ucenicie la locul de muncă beneficiază lunar de 2250 lei-ucenic, pe perioada derulării contractului de ucenicie (6/12/24/36 luni).

În anul 2021 au fost încheiate de agenţie, cu 12 agenţi economici, un număr de 216 convenții în ocupaţiile: confecţioner-asamblor articole din textile, operator confecţioner industrial, lucrător în structuri pentru construcții, tractorist, lucrător în mecanică de montaj, întrținere și reparații, lucrător în izolații.

Structura programelor de ucenicie la locul de muncă organizate în anul 2021.



1. **Măsuri de sprijin a angajaților și angajatorilor în perioada restricţiilor COVID**

În contextul situaţiei epidemiologice determinate de răspândirea coronavirusului SARS-COV-2, au fost limitate sau întrerupte temporar unele activităţi socio-economice, activităţi ale unităţilor de învăţământ cu asigurarea activităţii educaţionale la distanţă, cu implicaţii evidente asupra raporturilor de muncă ale salariaţilor, a actelor comerciale din diverse domenii de activitate, drept pentru care a fost necesar să fie adoptate de Guvern și implementate măsuri de protecţie socială, care au avut un impact major asupra activității agenţiei.



1. *Şomaj tehnic - indemnizație 75% din salariul de bază corespunzător locului de muncă ocupat de salariaţii suspendaţi (OUG nr.30/2020, OUG nr.70/2020, OUG nr.211/2020).*

Agenţii economici care au redus/întrerupt temporar activitatea total sau parţial pe perioada stării de urgenţă, ca urmare a efectelor epidemiei coronavirusului SARS-CoV-2, au primit pentru fiecare salariat suspendat, la cerere, în baza OUG nr.30/2020, completată de OUG nr.32/2020, OUG nr.43/2020, OUG nr.53/2020, OUG nr.70/2020, OUG nr.92/2020, OUG nr.211/2020), Legea nr.55/2020, o subvenţie în cuantum de 75% din salariul de bază corespunzător locului de muncă ocupat, dar nu mai mult de 75% din câştigul salarial mediu brut – indemnizația fiind supusă impozitării şi plății contribuțiilor de asigurări sociale şi de sănătate, fără a se datora contribuție asiguratorie pentru muncă.

Măsura s-a aplicat atât în perioada stării de urgență pentru toate domeniile de activitate, cât și ulterior acesteia pentru domeniile de activitate în care s-au menținut restricții.



1. *sprijin pentru angajaţi şi angajatori, în vederea sprijinirii reluării activităţii economice*

*b.1) decontarea a 41,5% din salariul de bază brut corespunzător locului de muncă ocupat (OUG nr. 92/28.05.2020, OUG nr.132/2020, OUG nr.220/2020)*.

Agenţii economici, ai căror salariaţi li s-a suspendat contractul de muncă (conform art. XI din OUG 30/2020) pe o perioadă de minim 15 zile pe perioada stării de urgenţă sau de alertă, care menţin raporturile de muncă cu angajaţii, primesc lunar, pe o perioadă de 3 luni de la data încetării suspendării contractelor de muncă, începând cu 1 iunie 2020, o sumă reprezentând 41,5% din salariul de bază brut corespunzător locului de muncă ocupat, limitat la 41,5% din salariul mediu brut, cu obligaţia menţinerii raporturilor de muncă până la data de 31 decembrie 2020, cu excepţia lucrătorilor sezonieri *(OUG nr. 92/28.05.2020)*.



Agentii economici care au încheiat contracte individuale de muncă pe perioadă determinata de maxim 3 luni, au putut beneficia până la 31.12.2020, în baza *OUG nr.132/2020,* lunar de decontarea unei părţi din salariu de 41,5% din salariu aferent zilelor lucrate, dar nu mai mult de 41,5% din salariul mediu brut. Prin *OUG nr.220/2020, m*ăsura a fost prelungită până la 30.06.2021.



*b.2) subvenţie 50% din salariu angajatului dar nu mai mult de 2500 lei acordată angajatorilor*

Angajatorii care în perioadele 1.06.2020-31.12.2020 (conform prevederilor art. III din O.U.G 92/2020) şi 01.01.2021-01.09.2021 (conform OUG 220/2020) au încadrat în muncă, pe perioadă nedeterminată, cu normă întreagă, persoane în vârstă de peste 50 de ani ale căror raporturi de muncă au încetat din motive neimputabile lor, în perioada stării de urgenţă sau a stării de alertă, înregistraţi ca şomeri în evidenţa agenţiilor pentru ocuparea forţei de muncă, primesc lunar, pe o perioadă de 12 luni, pentru fiecare persoană angajată din această categorie, 50% din salariul angajatului, dar nu mai mult de 2.500 lei. De aceeași sumă beneficiază angajatorii care încadrează în muncă, pe perioadă nedeterminată, cu normă întreagă, persoane cu vârsta cuprinsă între 16 şi 29 de ani înregistraţi ca şomeri în evidenţa agenţiilor pentru ocuparea forţei de muncă judeţene.





1. *indemnizație 75% din salariul de bază corespunzător unei zile lucrătoare efectuata de salariaţii-părinţi (*Legii nr. 19/2020 şi OUG nr.147/2020)

Decontarea indemnizației pentru zilele libere acordate părinților care se ocupă de îngrijirea și supravegherea copiilor pe timpul suspendării temporare a unităților educaționale, creșe, grădinițe și unități de învățământ, din Fondul de garantare a creanțelor salariale (Legea nr.19/2020, HG nr.217/2020 şi OUG nr.147/2020). Indemnizația pentru fiecare zi liberă a fost stabilită la 75% din salariul de bază corespunzător unei zile lucrătoare, dar nu mai mult decât corespondentul pe zi a 75% din salariul mediu brut utilizat la fundamentarea bugetului asigurărilor sociale de stat.



1. *indemnizaţie 75% din diferenţa dintre salariul de bază brut prevăzut în contractul individual de muncă şi salariul de bază brut aferent orelor de muncă efectiv prestate (OUG nr.132/2020).*

Reducerea timpului de muncă al salariaților, cu cel mult 50% din durata prevăzută în contractul individual de muncă, cu repartizarea corespunzătoare a programului de lucru și reducerea corespunzătoare a salariului.

Pe durata reducerii timpului de muncă, salariaţii beneficiază de o indemnizaţie de 75% din diferența dintre salariul de bază brut prevăzut în contractul individual de muncă și salariul de bază brut aferent orelor de muncă efectiv prestate ca urmare a reducerii timpului de muncă.



1. *sprijin financiar de max.2500 lei, acordată angajatorilor pentru fiecare telesalariat (OUG nr.132/2020).*

Acordarea unei sume de 2.500 lei (o singură dată) pentru angajații care au lucrat în regim de telemuncă în perioada stării de urgență pentru cel puțin 15 zile, pentru achiziționarea de pachete de bunuri și servicii tehnologice necesare desfășurării activității în regim de telemuncă.



1. *indemnizație 75% din salariul de bază corespunzător locului de muncă ocupat de salariaţii suspendaţi (OUG nr.111/2021).*

Agenţii economici care au întrerupt temporar activitatea, total sau parţial, pe perioada prelungirii stării de alertă (04.10-31.12.2021), ca urmare a efectelor produse de coronavirusul SARS-CoV-2, au primit pentru fiecare salariat suspendat, la cerere, în baza OUG nr.111/2021, o subvenţie în cuantum de 75% din salariul de bază corespunzător locului de muncă ocupat, dar nu mai mult de 75% din câştigul salarial mediu brut – indemnizația fiind supusă impozitării şi plății contribuțiilor de asigurări sociale şi de sănătate, fără a se datora contribuție asiguratorie pentru muncă.



1. **ECONOMIE SOCIALĂ**

În cadrul agenţiei funcţionează Compartimentul Economie Socială, compartiment care are ca principală atribuţie atestarea întreprinderilor de economie socială, potrivit prevederilor Legii nr. 219/2015 privind economia socială.

Economia socială reprezinta ansamblul activităţilor organizate independent de sectorul public, al căror scop este să servească interesul general, interesele unei colectivităţi şi/sau interesele personale nepatrimoniale, prin creşterea gradului de ocupare a persoanelor aparţinând grupului vulnerabil şi/sau producerea şi furnizarea de bunuri, prestarea de servicii şi/sau execuţia de lucrări.

În anul 2021, la nivel judeţean au fost acordate atestate pentru 23 întreprinderi sociale, din care 2 a solicitat şi marca socială care dovedește statutul de întreprindere socială de inserție.

- numărul IS/ISI atestate/certificate pe diferite structuri:



Întreprinderea socială este persoana juridică de drept privat care desfăşoară activităţi în domeniul economiei sociale, care deţine un atestat de întreprindere socială şi respectă principiile economiei sociale.

Întreprinderea socială de inserție este întreprinderea care îndeplineşte cumulativ următoarele condiţii: 1) are, permanent, cel puţin 30% din personalul angajat aparţinând grupului vulnerabil, astfel încât timpul de lucru cumulat al acestor angajaţi să reprezinte cel puţin 30% din totalul timpului de lucru al tuturor angajaţilor; 2) are ca scop lupta împotriva excluziunii, discriminărilor şi şomajului prin inserţia socioprofesională a persoanelor defavorizate. Statutul de întreprindere socială de inserție se certifică prin acordarea mărcii sociale.

Cele 26 de entitati de economie sociala care si-au desfasurat activitatea in anul 2021 fac parte din:

* 2 categorii (asociatii si alte categorii de persoane juridice-SRL)
* 21 domenii principale de activitate economică (activităţi ale altor organizaţii n.c.a.; activităţi ale bibliotecilor şi arhivelor; activităţi de alimentatie (catering) pentru evenimente; activităţi de închiriere şi leasing cu maşini şi echipamente pentru construcţii; activităţi de inginerie şi consultanţă tehnică legate de acestea; alte activităţi de editare; alte activităţi de tipărire n.c.a.; alte activităţi recreative şi distractive n.c.a.; alte lucrări de finisare; comerţ cu amânuntul prin intermediul caselor de comenzi sau prin internet; fabricarea altor produse din lemn, fabricarea articolelor din plută, paie şi din alte materiale vegetale împletite; fabricarea altor produse manufacturiere n.c.a.; fabricarea plăcilor, foliilor, tuburilor şi profilelor din material plastic; fabricarea produselor din beton pentru construcţii; întreţinerea şi repararea autovehiculelor; lucrări de construcţii a clădirilor rezidenţiale şi nerezidenţiale; lucrări de construcţii a proiectelor utilitare pentru electricitate şi telecomunicaţii; lucrări de construcţii a proiectelor utilitare pentru fluide; restaurante; spălarea şi curşţarea (uscată) articolelor textile şi a produselor din blană).

1. **CONTROL MĂSURI ACTIVE**

Activitatea de control s-a derulat în conformitate cu Ordinul nr.279/2004 pentru aprobarea Procedurii privind activitatea de control, de îndeplinire a măsurilor asiguratorii, precum şi de efectuare a executării silite a debitelor rezultate din nerespectarea prevederilor Legii nr.76/2002 privind sistemul asigurărilor pentru şomaj şi stimularea ocupării forţei de muncă, cu modificările şi completările ulterioare.

Conform programului de control anual, aprobat de directorul executiv al agenţiei, au fost prevăzute un număr de 820 controale, la beneficiarii de subvenţii din bugetul asigurărilor pentru şomaj. În anul 2021, Serviciul Control Măsuri Active a efectuat un număr de 878 procese verbale de control, din care 31 procese verbale de contravenţie. În vederea îndeplinirii măsurilor asiguratorii au fost verificate un număr de 2676 obiective.

1. **PROIECTE FINANŢATE DIN FSE AFLATE ÎN IMPLEMENTARE LA NIVELUL AJOFM TELEORMAN**

***2 proiecte - pentru stimularea inserţiei tinerilor NEET pe piaţa muncii şi susţinerea angajatorilor care încadrează în muncă această categorie:***

1 Proiect, “INTESPO – Înregistrarea Tinerilor în Evidențele Serviciului Public de Ocupare”, care ca scop identificarea altor cel puțin 200.000 tineri NEETs inactivi si înregistrați 160.000 vor fi întegistrați la SPO, în vederea furnizării de măsuri personalizate de sprijin informare şi consiliere profesională, inclusiv de profilare, iar după această etapă vor fi îndrumați către măsura activă de care au nevoie sau către alte servicii (Prgramul Național Şansa a doua – Ministerul Educatiei Naționale, servicii de asistență socială).

În anul 2021 au fost contactaţi, în vederea înregistrării în baza de date a AJOFM Teleorman, 1053 potenţiali tineri NEETs şi au fost înregistraţi în baza de date a AJOFM Teleorman 845 tineri NEETs, tineri care au fost consiliaţi profesional, profilaţi individual şi care timp de 12 luni de la data înregistrării în baza de date beneficiază de monitorizare lunară individuală.



1 Proiect, “ACTIMOB - NEETs - Activare și mobilitate tineri NEETs”, care are ca scop asigurarea finanţării primelor (de activare, de încadrare, de instalare) pentru şomerii NEET, tineri NEET persoane cu handicap, tineri NEET unici susţinători ai familiilor monoparentale, tineri şomeri de lungă durată, absolvenţi NEET sau absolvenţi NEET cu handicap.

În perioada 03.06.2019-31.12.2021 la nivelul agentiei au solicitat şi au beneficiat de sprijin un număr de 443 persoane din care: au fost acordate/aprobate un total de 94 prime (art.73, art.74, art.75) tinerilor NEETs șomeri înregistrați la SPO care s-au încadrat în muncă şi s-a aprobat acordarea de subvenţii angajatorilor pentru încadrarea a 349 tineri NEETs șomeri înregistrați la SPO (art. 80 şi art. 85).



***5 proiecte – pentru susţinerea inserţiei pe piaţa muncii a şomerilor non-NEET/persoane inactive***

3 Proiecte de tip schemă naţională: “PROACCES RMPD altenativ – Stimularea mobilităţii şi subvenţionarea locurilor de muncă pentru ţomeri şi inactivi” şi “PRO ACCES 2 – Stimularea mobilității și subvenționarea locurilor de muncă pentru șomeri și inactivi” pentru stimularea mobilităţii (prime de activare, de încadrare şi de instalare) şi finanţarea subvenţiilor destinate angajatorilor care încadreayă persoane din următoarele categorii: cu vârstă peste 45 ani până la pensie.

*PROACCES RMPD altenativ.*În perioada 09.08.2018 - 31.12.2021 la nivelul agentiei au solicitat si beneficiat de sprijin un numar de 5.673 persoane, din care: au fost acordate un total de 1.550 prime (art. 73, art.74, art. 75) şomerilor non-NEETs care s-au încadrat în muncă şi s-a aprobat acordarea de subvenţii angajatorilor pentru încadrarea a 4.123 șomeri/persoane inactive non-NEET (art. 80 şi art. 85).

*PRO ACCES 2.* În perioada 19.06.2019-31.12.2021 la nivelul agenției au solicitat și beneficiat de sprijin un număr de 392 persoane din care: au fost acordate un total de 20 prime (art. 73, art.74, art. 75) șomerilor non-NEETs care s-au încadrat în muncă şi s-a aprobat acordarea de subvenţii angajatorilor pentru încadrarea a 372 șomeri/persoane inactive non-NEET (art. 80 şi art. 85).





*PRO ACCES 3.* În perioada 12.11.2020-31.12.2021 la nivelul agentiei au solicitat şi beneficiat de sprijin un numar de 596 persoane din care: au fost acordate subvenții pentru un număr de 39 șomeri non-NEETs care au beneficiat de OUG nr.92/2020 şi s-a aprobat acordarea de subvenţii angajatorilor pentru încadrarea a 557 șomeri non-NEET (art. 85).



2 Proiecte de tip schemă naţională: “UNIT4 RMDP - Ucenicie şi stagii pentru şomerii non-NEET din regiunile mai puțin dezvoltate” şi “UNIT5 RMD si RMPD - Ucenicie şi stagii pentru şomerii non-NEET din regiunile dezvoltate şi mai puțin dezvoltate”

*UNIT4 RMDP*.În perioada 04.04.2018-31.12.2021 la nivelul agenției s-a aprobat acordarea de subvenții angajatorilor pentru un număr de 248 ucenici, din care: 153 pentru nivelul 2 de calificare și 95 pentru nivelul 3 de calificare.

*UNIT5 RMD si RMPD*.În perioada 05.04.2019-31.12.2021 la nivelul agentiei s-a aprobat acordarea de subventii angajatorilor pentru un numar de 709 ucenici, din care: 669 pentru nivelul 2 de calificare si 40 pentru nivelul 3 de calificare.





1. **COMUNICARE ŞI SECRETARIATUL CONSILIULUI CONSULTATIV**

Pentru organizarea unitara a informatiei şi pentru o comunicare publică din ce în ce mai orientată către beneficiari, se acordă o atenţie sporită relationării cu reprezentanţii mass media. Datorită relaţiei dezvoltate şi întreţinute mesajele emise sunt preluate în presă în timp util, în mod constant, şi fară a fi distorsionate în vreun fel.

În anul 2031, au fost elaborate 49 de comunicate transmise mijloacelor de comunicare locale (scrise, audio şi video) totalizând un număr de 148 apariţii. Subiectele au vizat în principal: locurile de muncă vacante disponibile la nivel judeţean (30), oferta de locuri de muncă în străinătate (41), rata şomajului (31), alte teme 46 (noutăţi legislative, servicii acordate absolvenţilor, ucenicie la locul de muncă, realizarea programului de ocupare, economia socială, proiecte etc).

Un canal de comunicare utilizat intens este site-ul https://www.anofm.ro/index.html?agentie=Teleorman, al cărui conţinut este actualizat cu informaţii de interes pentru publicul ţintă (persoane în căutarea unui loc de muncă, angajatori), instituţii şi reprezentanţii mass media.

1. **BUGETUL ASIGURĂRILOR PENTRU ŞOMAJ**

***Bugetul asigurărilor pentru şomaj în anul 2021***



Execuţia bugetară pe această perioadă a evidenţiat faptul că au fost efectuate plăţi pentru măsuri active în sumă de 43.790mii lei şi pe măsuri pasive de 16.283mii lei.

Ponderea cheltuielilor cu măsurile active în totalul cheltuielilor finanţate din bugetul asigurărilor pentru şomaj a fost, în anul 2021, de 64,18%.

Ponderea cheltuielilor cu măsurile pasive în total cheltuieli a fost, în anul 2021, de 23,87 %.

|  |
| --- |
| DIRECTOR EXECUTIV,  OPREA Nelu Ionel |
| Director Executiv Adjunct,  DUMITRAŞCU Liviu |
| Sef Serviciu,  BIŢIN Nicolae |
| Intocmit,  ȚIPŢER Mariana |